cyanic-selkie/wikianc huggingface dataset:
কালো হাঁস
আবাসস্থল
তৃণসম্বৃদ্ধ নিম্নভূমি ও জলাশয় কালো হাঁসের প্রিয় আবাস। বিশেষত যেসব জলাশয়ের গভীরতা ৩-৫ মিটার সেসব জলাশয়ে এরা বসবাস করে, ১৫ মিটারের বেশি গভীর জলাশয় এড়িয়ে চলে। মিঠাপানির হ্রদ, বড় বিল ও দিঘী, কম স্রোতসম্পন্ন প্রশস্ত নদী, জনহীন চর, উপযুক্ত আবাসযুক্ত উপকূলীয় এলাকা, সামুদ্রিক দ্বীপ এবং মোহনাগুলোতে এদের প্রায়ই দেখা যায়। স্বাভাবিক বাসস্থানের পানি যদি জমে বরফ হয়ে যায় বা এরকম বড়সড় বিপদের সম্মুখীন হলেই কেবল কালো হাঁস শক্তিশালী স্রোতযুক্ত জলাশয় বা গভীর সমুদ্রে নামে।
আচরণ ও প্রজনন
কেবল মধ্য ও উত্তর-পশ্চিম ইউরোপে কালো হাঁস সাধারণত স্থায়ী, পরিযায়ী নয়। অন্যান্য অঞ্চলের হাঁস অধিকাংশই পরিযায়ী স্বভাবের। পরিযায়ী হাঁসেরা এপ্রিলের শেষে প্রজনন অঞ্চলে ফিরে আসে। এসময় এরা পৃথক জোড়ায় অথবা ছাড়াছাড়া ভাবে একই দলে ঘুরে বেড়ায়। এসময় এরা বাসা বানায় ও ডিম পাড়ে। স্ত্রী হাঁস বাসায় ৬ থেকে ১৪টি সবজে-ধূসর ডিম পাড়ে। শুধুমাত্র স্ত্রী হাঁস ডিমে তা দেয়। ডিম পাড়ার ২৩-২৫ দিন পর ডিম ফুটে ছানা বের হয়। thumb|left|কালো হাঁসের ছানা অনেকসময় একই জলাশয়ে শ’খানেক বাসা দেখা যায়, যদিও বাসাগুলো কলোনি করে থাকে না। ডিম ফুটে গেলে পুরুষ হাঁসেরা দল বেঁধে উষ্ণতর অঞ্চলে চলে যায়। এটা জুনের শেষ থেকে সেপ্টেম্বরের শুরু পর্যন্ত ঘটে। স্ত্রী হাঁসের পরিযায়ন প্রায় এক মাস পরে ঘটে। শীতের সময়ে অত্যধীক দলবদ্ধভাবে থাকে, একেকটি দলে হাজারের মত সদস্য একসাথে ঘুরে বেড়ায়।
বাসা
কালো হাঁসেরা তৃণ দিয়ে বাসা বানায়। পানিতে ভাসমান অবস্থায়, উঁচু ঘাসসমৃদ্ধ ভূমিতে অথবা দ্বীপে এরা বাসা করে। অনেকসময় গঙ্গাকবুতর ও গাংচিলের সাথে উন্মুক্ত ভূমিতেও বাসা বানায়, বিশেষ করে শিকারীর হাত থেকে রক্ষা পাওয়ার জন্য। বাসা ডাঙায় হলে তা সাধারণত পানির খুব কাছে হয়।
খাদ্যাভ্যাস
কালো হাঁস পানিতে ডুব দিয়ে শামুক, ঝিনুক, গুগলি ও অন্যান্য মলাস্ক খায়, এগুলো এদের প্রধান খাদ্য। এছাড়া এরা জলজ উদ্ভিদের বীজ ও মূলও খায়। পানিতে ভাসমান পোকামাকড়, উদ্ভিদ ও জলজ আগাছা এদের খাদ্য। কালো হাঁস পানির গভীরের জলজ পোকামাকড়, উভচর ও ছোট মাছ খায়।
নেপালে পর্যটন
পর্যটন নেপালের সর্ববৃহৎ শিল্পথাত এবং বৈদেশিক মুদ্রা ও রাজস্ব অর্জনের সর্ববৃহৎ উৎস।বিশ্বের সর্ব্বোচ শিঙ্গের ১০টির ৮টিই নেপালেই হওয়ায়, নেপাল পর্বতারোহী, রোমাঞ্চপ্রিয় মানুষদের তীর্থস্থানে পরিণত হয়েছে। হিন্দু এবং বৌদ্ধ ধর্মাবলম্বীদের ঐতিহ্য এবং নেপালের শীতল আবহাওয়াই পর্যটকদের প্রধান আকর্ষণগুলো অন্যতম।
সংক্ষিপ্তসার
নেপাল এমন এক জনপদ যেখানে মাউন্ট এভারেস্ট, পৃথিবীর সর্বোচ্চ উচ্চতম পবর্তশিঙ্গ, অবস্থিত। নেপালে আগত পর্যটকদের জন্য গুরুত্বপূণ আকর্ষণীয় দিকগুলো হল পর্বতারোহণ ও বিভিন্ন প্রকারের রোমাঞ্চকর পর্যটন এবং ইকোট্যুরিজম। লুম্বিনি, গৌতম বুদ্ধের জন্মস্থান, দক্ষিণ নেপালে অবস্থিত এবং সমগ্র নেপালজুড়ে বহু গুরুত্বপূর্ণ ধর্মীয় তীর্থস্থান রয়েছে।
২০১২ সালের এক জরিপ মতে, নেপালে পর্যটকদের ভ্রমণের হার ছিল ৯.৮%। ২০১১ সালে পর্যটকদের সংখ্যা বৃদ্ধি পেয়ে তা ২১.৪% পৌঁছায়, যা ছিল নেপাল পর্যটন বছর (এনটিওয়াই)। নেপাল পর্যটন বোর্ডের (এনটিবি) পরিসংখ্যান অনুযায়ী, ২০১২ সালে বিমান পথে ৫৯৮,২০৪ জন বিদেশী পর্যটক নেপালে ভ্রমণের জন্য আসেন। নেপাল সরকার ২০১১ সালকে নেপাল পর্যটন বছর (এনটিওয়াই)হিসেবে ঘোষণা করে এবং এক মিলিয়ন বিদেশী পর্যটক ভ্রমণের জন্য সে বছর নেপালে আসবে বলে আশা করেছিল। পযর্টন খাত নেপালের দারিদ্র বিমোচনে একটি অন্যতম পন্থা এবং দেশটির বৃহত্তর সামাজিক ঐক্য অর্জনের সহায়ক হিসেবে গণ্য করা হয়।নেপালের সরকার লুম্বিনি – প্রভু বুদ্ধের জন্মস্থানকে বিশ্বময় জনপ্রিয় করার প্রয়াসে ২০১২ সালকেও লুম্বিনি পর্যটন বছর ২০১২ হিসেবে ঘোষণা করেন।
পরিসংখ্যান
২০০৭ সালে, ৫২৬,৭০৫ জন বিদেশী পর্যটক নেপাল ভ্রমণ করেন যা আগের বছরের তুলনায় ৩৭.২% বেশি। ২০০৮ সালে প্রায় ৫ শতাংশ হ্রাস পেয়ে পর্যটকের সংখ্যা ৫০০,২৭৭ এ দাঁড়ায়।
২০০৮ সালে, নেপালে আগত পর্যটকদেরে ৫৫.৯% ছিল এশিয়ার (ভারতের ১৮.২%), ২৭.৫% পশ্চিম ইউরোপের, ৭.৬% উত্তর আমেরিকার, ৩.২% অস্ট্রেলিয়ার এবং ২.৬% প্যাসিফিক অঞ্চল, ২.৬% পূর্ব ইউরোপের, ১.৫% মধ্যীয় এবং দক্ষিণ আমেরিকার, ০.৩ আফ্রিকার এবং ১.৪% অন্যান্য দেশের পর্যটক ছিল।
ধর্মীয় তীর্থস্থান
জানাকি মন্দির, যেথানে নেপালী দেবী সীতা ভারতীয় যুবরাজ রামকে বিবাহ করেন।
নেপালের রাষ্ট্রীয় ধর্ম হচ্ছে হিন্দু ধর্ম এবং পশুপতিনাথ মন্দির, বিশ্বের সর্ববৃহত্তম শিব মন্দির যা কাঠমন্ডুতে অবস্থিত, যা হাজারো তীর্থযাত্রী এবং পর্যটককে আকর্ষিত করে। অন্যান্য হিন্দু তীর্থস্থানগুলো হল- স্বর্গাদ্বারী মন্দির কমপ্লেক্স যা পিয়ুথান জেলায় অবস্থিত, জানাকি মন্দির যা নেপালের মিথিলা অঞ্চলের জানাকপুরধামে অবস্থিত, গোসাইনকুন্ডা লেক, দেবঘাট মন্দির, গোরখা জেলায় মনাকামানা মন্দির এবং ফুংলিং এর নিকটে পাথিভারা, পালপা জেলার নেপাল মহামরিয়ুনযায়া শিবাসন যেখানে ভগবান শিবের সর্ব বৃহৎ ধাতব মূর্তি অবস্থিত।
সেলিম দুরাণী
সেলিম আজিজ দুরাণী (জন্ম: ১১ ডিসেম্বর, ১৯৩৪) কাবুলে জন্মগ্রহণকারী আফগান বংশোদ্ভূত প্রথিতযশা ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৭৩ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ভারতীয় ক্রিকেটে সৌরাষ্ট্র, গুজরাত ও রাজস্থান দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিং করার পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন সেলিম দুরাণী।
আন্তর্জাতিক ক্রিকেট
সমগ্র খেলোয়াড়ী জীবনে ২৯ টেস্টে অংশগ্রহণ করার সুযোগ পেয়েছিলেন তিনি। ১ ডিসেম্বর, ১৯৬০ তারিখে মুম্বইয়ে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে সেলিম দুরাণী’র। ৬ ফেব্রুয়ারি, ১৯৭৩ তারিখে সফরকারী ইংল্যান্ডের বিপক্ষে সর্বশেষ টেস্টে অংশগ্রহণ করেন।
১৯৬১-৬২ মৌসুমে ইংরেজ ক্রিকেট দল ভারত গমন করে। ঐ সিরিজ বিজয়ের অন্যতম নায়ক ছিলেন তিনি। কলকাতায় ৮ উইকেট ও চেন্নাইয়ে ১০ উইকেট নিয়ে ভারত দলকে বিজয়ী করেন। এছাড়াও, এক দশক পর পোর্ট অব স্পেনে স্বাগতিক ওয়েস্ট ইন্ডিজের বিপক্ষে ক্লাইভ লয়েড ও গ্যারি সোবার্সের উইকেট নিয়ে তুলে ভারত দলকে বিজয়ী হতে প্রভূতঃ ভূমিকা রাখেন। তন্মধ্যে, গ্যারি সোবার্স শূন্য রানে বিদায় নিতে বাধ্য হন। ২৯ টেস্টে অংশ নিয়ে ৫০ ইনিংস খেলেন। তবে, একটিমাত্র সেঞ্চুরি করার গৌরব অর্জন করেছিলেন সেলিম দুরাণী। ১৯৬২ সালে ওয়েস্ট ইন্ডিজের বিপক্ষে ১০৪ রান তুলেন।
খেলার ধরন
ছক্কা হাঁকানোর কারণে তিনি বেশ জনপ্রিয়তা অর্জন করেছিলেন। আক্রমণধর্মী বামহাতি ব্যাটসম্যানের ভূমিকায় অবতীর্ণ হতেন তিনি। সেরা বোলারদেরকেও তিনি মনোবলহীন করে দিতে সক্ষম ছিলেন। স্বীয় উচ্চতাকে কাজে লাগিয়ে বলকে বাঁকানোয় সক্ষমতা দেখিয়েছেন।
প্রথম-শ্রেণীর সাবেক ক্রিকেটার আব্দুল আজিজের সন্তান তিনি। একমাত্র আফগান বংশোদ্ভূত ভারত ক্রিকেট দলে খেলেছেন।
অ্যানি লোরাক
ক্যারোলিনা মিরোস্লাভিভনা কুয়েক (জন্ম সেপ্টেম্বর ২৭, ১৯৭৮; অ্যানি লোরাক নামেই সর্বাধিক পরিচিত), একজন ইউক্রেনীয় গায়িকা, অভিনেত্রী, উদ্যোক্তা এবং সাবেক জাতিসংঘ শান্তি দূত। অ্যানি লোরাক ইউক্রেনে র সবচেয়ে সমানজনক স্বীকৃতি পিপলস আর্টিস্ট অফ ইউক্রেন লাভ করেছেন। ইউক্রেনে অ্যানি লোরাক তার সময়কার অন্যতম ক্ষমতাবান ও প্রভাবশালী নারী। এছাড়া তিনি পূর্ব ইউরোপের অন্যম সুন্দী নারীর স্বীকৃতিও লাভ করেছেন।
২০০৮ সালের ইউরোভিশন সঙ্গীত প্রতিযোগিতায় অ্যানি দ্বিতীয় স্থান অর্জন করেন।
প্রাথমিক জীবন
অ্যানি লোরাক মাত্র চার বছর বয়সে গায়িকা হবার স্বপ্ন দেখতেন। বিদ্যালয়ে পড়াকালীন তিনি অনেক অনুষ্ঠানে সঙ্গীত পরিবেশন করেছেন। ১৯৯২ সালে তিনি ইউক্রেনের জনপ্রিয় সঙ্গীত প্রতিযোগিতা পারভোটসভিট-এ অংশগ্রহণ করেন এবং তাতে প্রথম স্থান লাভ করেন। এখানে তিনি এক সঙ্গীত প্রযোজকের সাথে পরিচিত হন, যার সাথে পরবর্তী সময়ে অ্যানি কাজ করেছেন। ১৪ বছর বয়সে অ্যানি তার প্রথম পেশাগত চুক্তি সম্পাদন করেন একটি রেকর্ড লেবেলের সাথে। ১৯৯৫ সালে মস্কোর একটি জনপ্রিয় টেলিভিশন প্রতিযোগিতায় তিনি অংশগ্রহণ করেন এবং সেখানে তিনি অ্যানি লোরাক ছদ্মনাম প্রথম ব্যবহার করেন। এর কারণ ছিল, ওই অনুষ্ঠানটিতে ক্যারোলিনা কুয়েক নামে আরেক রাশিয়ান সঙ্গীতশিল্পী ছিলেন, ফলে তাকে অন্য একটি নাম ব্যবহার করতে হয়। ১৯৯৫ সালে অ্যানি ইউক্রেনের রাজধানী কিয়েভ-এ স্থানান্তরিত হন। এসময়ে তিনি ইউক্রেনের অন্যতম জনপ্রিয় সঙ্গীতশিল্পী হয়ে উঠেন। ১৯৯৬ সালে অ্যানি যুক্তরাষ্ট্রের ইউ ইয়র্কের বিগ অ্যাপল মিউজিক প্রতিযোগিতা জয়লাভ করেন।
ঘোড়াশাল ফ্ল্যাগ রেলওয়ে স্টেশন
ঘোড়াশাল ফ্ল্যাগ রেলওয়ে স্টেশন বাংলাদেশের ঢাকা বিভাগের নরসিংদী জেলার পলাশ উপজেলায় অবস্থিত একটি রেলওয়ে স্টেশন।  এই স্টেশনটি বাংলাদেশের প্রথম দ্বিতল বা দোতলা রেলওয়ে স্টেশন ভবন।
পরিষেবা
ঘোড়াশাল ফ্ল্যাগ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
সরস্বতী নদী (প্রাচীন ভারত)
Sarasvati river.jpg/কুরু রাজ্যের মানচিত্রে বৈদিক ও বর্তমান গগ্ঘর-হকরা নদীর গতিপথ এবং (প্রাক্-)হরপ্পা হকক্রা/শতদ্রু-যমুনা নদীর প্রত্ন-জলপথ। আরও দেখুন: this উপগ্রহ চিত্র।
১ = প্রাচীন নদী ২ = বর্তমান নদী ৩ = বর্তমান থর মরুভূমি ৪ = প্রাচীন উপকূল ৫ = বর্তমান উপকূল ৬ = বর্তমান শহর ৭ = শুকিয়ে-যাওয়া হরপ্পা-যুগীয় হাকক্রা নদীপথ এবং প্রাক্-হরপ্পা শতদ্রু প্রত্ন-গতিপথ ]] সরস্বতী নদী হল ঋগ্বেদে ও পরবর্তী বৈদিক সাহিত্য এবং বেদ-পরবর্তী সাহিত্যে উল্লিখিত একটি দেবত্বারোপিত নদী। বৈদিক ধর্মে এই নদীটি ছিল অত্যন্ত গুরুত্বপূর্ণ নদী। ঋগ্বেদের চতুর্থ মণ্ডল ছাড়া সব ক’টি মণ্ডলে এই নদীর নাম উল্লিখিত হয়েছে।
বাস্তব নদী হিসেবে ঋগ্বেদের প্রাচীনতম অংশগুলিতে সরস্বতী নদীটিকে বর্ণনা করা হয়েছে "উত্তর-পশ্চিম ভারতের একটি বৃহৎ ও পবিত্র নদী" হিসেবে। কিন্তু ঋগ্বেদেরই মধ্যকালীন ও পরবর্তীকালে রচিত অংশগুলিতে এটিকে "একটি প্রান্তিক হ্রদে (সমুদ্রে)" গিয়ে মেশা ছোটো নদী হিসেবে উল্লেখ করা হয়েছে। দেবী সরস্বতী ও "সরস্বতী" শব্দের অন্যান্য দ্যোতক শব্দগুলি বেদ-পরবর্তীযুগে স্বাধীন পরিচয়ে বিকাশ লাভ করেছিল। বেদে অবশ্য দেবী সরস্বতীকে এক শক্তিশালী নদী ও মহতী বন্যার রূপেও বর্ণনা করা হয়েছে। হিন্দুরা বিশ্বাস করেন, সরস্বতী নদী এখনও বিমূর্ত রূপে বিদ্যমান এবং এই রূপেই তা ত্রিবেণী সঙ্গমে অপর দুই পবিত্র নদী গঙ্গা ও যমুনা নদীর সঙ্গে মিলিত হয়েছে। মাইকেল উইটজেলের মতে, "অমরত্ব ও স্বর্গীয় পরলোকের পথ" হিসেবে দৃষ্ট স্বর্গীয় নদী আকাশগঙ্গা বৈদিক সরস্বতী নদীর উপরিস্থাপিত হয়েছে।
বর্তমান কালের নদনদীগুলিকে অথবা প্রাচীন নদীখাতগুলিকে চিহ্নিতকরণের প্রস্তাব দেওয়ার কাজে ঋগ্বৈদিক ও পরবর্তী বৈদিক গ্রন্থগুলি ব্যবহৃত হয়। ঋগ্বেদের নদীস্তুতি সূক্তে (১০.৭৫) বলা হয়েছে সরস্বতী নদীটি পূর্বে যমুনা ও পশ্চিমে শতদ্রু নদীর মধ্যভাগে অবস্থিত; অন্যদিকে সপ্তম মণ্ডলে (৯৫.১-২) বলা হয়েছে যে সরস্বতী নদী সমুদ্রে গিয়ে পতিত হয়েছে। বর্তমানে সমুদ্র শব্দটির "সাগর" করা হলেও বৈদিক সংস্কৃতে এটির অপর অর্থ ছিল "হ্রদ"।  তাণ্ড্য ব্রাহ্মণ ও জৈমিনীয় ব্রাহ্মণের মতো পরবর্তীকালীন বৈদিক সাহিত্যে এবং মহাভারতেও উল্লিখিত হয়েছে যে সরস্বতী নদী একটি মরুভূমিতে শুকিয়ে গিয়েছে।
ঊনবিংশ শতাব্দীর শেষভাগ থেকে অসংখ্য গবেষক এই তত্ত্ব উপস্থাপনা করেন যে সরস্বতী নদীটি হল অধুনা উত্তরপশ্চিম ভারত ও পূর্ব পাকিস্তানের মধ্য দিয়ে প্রবাহিত ঘগ্গর-হকরা নদী ব্যবস্থা। এই নদীটি যমুনা ও শতদ্রুর মধ্যবর্তী ভূখণ্ডের মধ্য দিয়ে প্রবাহিত হয়ে থর মরুভূমিতে সমাপ্ত হয়েছে। সাম্প্রতিক ভূপদার্থবৈজ্ঞানিক গবেষণার ফলে জানা গিয়েছে যে ঘগ্গর-হকরা প্রত্ন-গতিপথের কথিত ভাটিটি প্রকৃতপক্ষে শতদ্রুর প্রত্ন-গতিপথ, যা গিয়ে মিশত সিন্ধু নদের বদ্বীপ প্রণালী নর নদীতে। ১০,০০০-৮,০০০ বছর আগে শতদ্রু গতিপথ পরিবর্তন করলে এই প্রণালীটি পরিত্যক্ত হয় এবং তার ফলে ঘগ্গর-হকরা নদী ব্যবস্থাটি শুধুমাত্র বর্ষার জলে পুষ্ট এমন এক নদী ব্যবস্থায় পরিণত হয় যা সমুদ্রে পৌঁছায় না।
প্রায় ৫,০০০ বছর আগে যখন নদীগুলিকে পরিপুষ্টকারী বর্ষার অবনতি ঘটে তখনই সিন্ধু সভ্যতার শ্রীবৃদ্ধি ঘটেছিল। ইসরোর পর্যবেক্ষণ অনুযায়ী সিন্ধু সভ্যতার কালীবঙ্গা (রাজস্থান), বনাবলী ও রাখীগঢ়ী (হরিয়াণা), ধোলাবীরা ও লোথাল (গুজরাত) প্রভৃতি নগরকেন্দ্রগুলি এই নদীগুলির অববাহিকাতেই অবস্থিত ছিল। প্রায় ৪,০০০ বছর আগে নদীগুলিকে পরিপুষ্টকারী বর্ষার আরও অবনতি ঘটলে হকরা শুকিয়ে গিয়ে একটি সবিরাম নদীতে পরিণত হয় এবং নগরাঞ্চলীয় হরপ্পা সভ্যতার পতন ঘটে স্থানীয় স্তরে ছোটো ছোটো কৃষিজীবী জনগোষ্ঠীর উদ্ভব ঘটে। ঋগ্বেদ রচিত হওয়ার বহু আগেই ঘগ্গর-হকরা শুকিয়ে গিয়েছিল বলে একটি প্রকাণ্ড বাস্তব ঋগ্বৈদিক সরস্বতী নদীকে ঘগ্গর-হকরা নদী ব্যবস্থা হিসেবে চিহ্নিত করতে অসুবিধা হয়। উইলকে ও মোবাসের কথায়, যে সময়ে বৈদিক জাতি উত্তর-পশ্চিম ভারতে অনুপ্রবেশ করেছিল সেই সময় সরস্বতী "মরুভূমিতে একটি ছোটো নিরানন্দময় ক্ষীণধারা"-য় পরিণত হয়েছিল। তাছাড়া বাস্তব নদী হিসেবে ঋগ্বেদে সরস্বতীর উল্লেখ এটাই ইঙ্গিত করে যে নদীটি "ইতিমধ্যেই জলের প্রধান প্রবাহটিকে হারিয়েছিল এবং মোটামুটি ৩০০০ বছর আগেই নিশ্চয় একটি প্রান্তিক হ্রদে (সমুদ্র) গিয়ে মিলিত হয়েছিল [এবং] আধুনিক কালের পরিস্থিতির বিচারে সরস্বতী তার জলধারার অধিকাংশটাই হারিয়েছে।" ঘগ্গর-হকরার নদীপথের সঙ্গে সরস্বতীর ঋগ্বৈদিক বিবরণ সামঞ্জস্যপূর্ণও নয়।
"সরস্বতী" নদীটিকে দক্ষিণ আফগানিস্তানের হেলমান্দ বা হরাক্ষবতী নদী হিসেবেও চিহ্নিত করা হয়ে থাকে। বৈদিক জাতিগোষ্ঠীগুলি পাঞ্জাব অঞ্চলে বসতি স্থাপনের পর এই নদীটির নামই সম্ভবত ঘগ্গর-হকরা নদীর নামকরণের সময় সংস্কৃত ভাষায় পুনঃব্যবহৃত হয়েছিল। এছাড়াও ঋগ্বেদে সরস্বতী বলতে সম্ভবত দু’টি স্বতন্ত্র নদীকে বোঝানো হয়েছে, পারিবারিক মণ্ডলগুলিতে (দ্বিতীয়-সপ্তম মণ্ডল) সরস্বতী অর্থে হেলমান্দ নদীকে বুঝিয়েছে, অপর দিকে অধিকতর সাম্প্রতিক দশম মণ্ডলে সরস্বতী অর্থে বুঝিয়েছে ঘগ্গর-হাকরা নদীকে।
ঘগ্গর-হকরা নদী ব্যবস্থাটিকে সরস্বতী নদী হিসেবে চিহ্নিতকরণের বিষয়টি একবিংশ শতাব্দীর গোড়ার দিকে নতুন তাৎপর্য বহন করে আনে। এই সূত্র ধরে কেউ কেউ মনে করে ঋগ্বেদ আরও পূর্ববর্তী যুগে রচিত হয়েছিল। তাঁরা মনে করেন, সিন্ধু সভ্যতার নাম রাখা উচিত "সরস্বতী সংস্কৃতি", "সরস্বতী সভ্যতা" বা "সিন্ধু-সরস্বতী সভ্যতা",  যা এমন ইঙ্গিত বহন করে যে সিন্ধু উপত্যকা ও বৈদিক সংস্কৃতিকে এক সূত্রে আবদ্ধ করা যায়। এই গবেষকেরা এই মতের প্রেক্ষিতেই ইন্দো-আর্য অভিপ্রায়ণ তত্ত্বটিকে অস্বীকার করেন, যে তত্ত্ব মতে ইন্দো-ইউরোপীয়-ভাষী জাতিগোষ্ঠী আনুমানিক খ্রিস্টপূর্ব ১৯০০ ও ১৪০০ অব্দের মধ্যবর্তী সময়ে দক্ষিণ এশিয়া ভূখণ্ডে অনুপ্রবেশ করেছিল।
৮৩৭
৮৩৭ গ্রেগরীয় বর্ষপঞ্জির একটি সাধারণ বছর।
অনির্বাণ
শ্রী অনির্বাণ বা নরেন্দ্রচন্দ্র ধর বিংশ শতাব্দীর একজন পণ্ডিত সন্ন্যাসী। তার জন্ম ১৮৯৬ খ্রিষ্টাব্দে। ১৯৭৮ খ্রিষ্টাব্দে ৮২ বৎসর বয়সে তার প্রয়াণ হয়। তিনি নিগমানন্দ সরস্বতীর কাছে প্রথমে ব্রহ্মচর্য ও পরে সন্ন‍্যাস দীক্ষা নিয়েছিলেন। তিনি বেদে ভাষ্য (ব্যাখ্যা) তৈরী করেছিলেন, যা পাঠক ও শাস্ত্রজ্ঞদের নিকট বিশেষভাবে সমাদৃত হয়েছিল। এই ব্যাখ্যা তিন খণ্ডে সজ্জিত বেদ মীমাংসা নামীয় গ্রন্থে প্রকাশিত হয়েছিল। একজন ফরাসী নারী তার শিষ্যা ছিলেন, নাম মাদাম রেঁমো। মাদাম রেঁমো লিখিত টু লিভ উইদিন  (ইং:To Live Within) গ্রন্থে শ্রী অনির্বাণ-এর আধ্যাত্বিক জীবনের বিশদ বিবরণ পাওয়া যায়।
জন্ম, শৈশব শিক্ষা
শ্রী অনির্বাণের জন্ম বাংলাদেশের ময়মনসিংহে। তার পিতা রাজচন্দ্র সন্ন্যাস জীবনযাপন করার জন্য সমগ্র পরিবারসহ তান্ত্রিক যোগী নিগমানন্দের শিষ্যত্ব গ্রহণ করে আসমের কোকিলামুখ চলে যান। নরেন্দ্রচন্দ্র ময়মনসিংহ সিটি স্কুল থেকে এন্ট্রান্স এবং ঢাকা থেকে এই.এ ও বি.এ. পরীক্ষায় অসাধারণ কৃতিত্বের সঙ্গে উত্তীর্ণ হন। কলকাতা সংস্কৃত কলেজ থেকে বেদ ও মীমাংসা নিয়ে এম.এ. পরীক্ষায় প্রথম শ্রেণিতে প্রথম স্থান অধিকার করেন।
আবদুল আলী গারুলী ও নিবারণসুন্দরীর পুথি
আবদুল আলী গারুলী ও নিবারণসুন্দরীর পুথি ঊনবিংশ শতকের শেষভাগে বা বিংশ শতকের প্রথম লিখিত ও প্রকাশিত একটি বাংলা গাথা।, এর রচয়িতার নাম মোহাম্মদ ইউনুস।, এ আখ্যানের নায়ক আবদুল আলী যে গারুলী অর্থাৎ সাপের সাপের ওঝা। অন্যদিকে নায়িকা হলো  নিবারণসুন্দরী।  নিবারণসুন্দরী বেদের মেয়ে। আবদুল আলী গারুলী কী করে বেদের মেয়ে নিবারণসুন্দরীকে পেল, নিবারণসুন্দরী কীভাবে সাপে কাটার থেকে তার প্রেমভিখারী গারুলীকে রক্ষা করলো তাই নিয়ে একটি বাজার চলতি কেচ্ছার ওপর ভিত্তি করে এই গাথার রংফলানো কাহিনী গড়ে উঠেছে। একটি অলৌকিক সাপের বর্ণনা আছে যার দৈর্ঘ্য ৪৫ হাত, এবং নিঃশ্বাস বাষাপীয় ইঞ্জিনের মতো প্রবল শব্দময়। এই পুথিতে স্বপ্ন ও বাস্তবের সহঅবস্থান লক্ষ্য করার মতো।
লন্ডন কোভিড-১৯ বৈশ্বিক মহামারী স্মারক উদ্যান
লন্ডনে কোভিড-১৯ মহামারীর শিকারদের সম্মান জানাতে লন্ডনের নিউহ্যাম বরোতে লন্ডন অলিম্পিক স্টেডিয়ামের কাছে একটি স্মারক উদ্যান স্থাপন করা হবে। স্মারকটি ৩৩টি ফুল গাছ দ্বারা গঠিত তিনটি বৃত্ত দিয়ে লন্ডনের ৩২টি বরো এবং সিটি অব লন্ডনের প্রতিনিধিত্ব করবে। ২০২০ সালের মার্চ মাসে বসন্তকালে লন্ডনে মহামারী শুরু হওয়ায় এই ফুলের গাছগুলি বেছে নেওয়া হয়েছে। এটি জাতীয় ট্রাস্ট রোপণ করবে এবং ব্লুমবার্গ এলপি অর্থায়ন করবে
লন্ডনের মেয়র সাদিক খান বলেছেন, "যখন আমরা ভাইরাসের বিরুদ্ধে লড়াই চালিয়ে যাচ্ছি, তখন আমরা যারা তাদের জীবন হারিয়েছে তাদের স্মরণে একটি স্থায়ী, জীবন্ত স্মৃতিসৌধ তৈরি করছি, আমাদের প্রধান কর্মীদের অসাধারণ কাজের প্রতি শ্রদ্ধা জানাচ্ছি এবং সকল লন্ডনবাসীর জন্য একটি স্থান তৈরি করছি যেখানে তারা মহামারীর অভিজ্ঞতার প্রতিফলন ঘটাবে"। স্মারকটি "লন্ডনবাসীরা একে অপরকে সাহায্য করার জন্য কীভাবে একসাথে দাঁড়িয়েছে তার একটি প্রতীক" হিসাবেও দাঁড়িয়ে থাকবে।
লুপ লাপেটা
লুপ লাপেটা হল ২০২২ সালে মুক্তিপ্রাপ্ত একটি ভারতীয় হিন্দি ভাষার রোমাঞ্চকর চলচ্চিত্র। এটি পরিচালনা করেছেন আকাশ ভাটিয়া এবং প্রযোজনা করেছে সনি পিকচার্স ফিল্মস ইন্ডিয়া কোম্পানি, এলিপসিস এন্টারটেইনমেন্ট কোম্পানি এবং আয়ুষ মহেশ্বরী। চলচ্চিত্রটিতে মুখ্য ভূমিকায় অভিনয় করেছেন তাপসী পান্নু এবং তাহির রাজ ভাসিন। এটি জার্মান চলচ্চিত্র রান লোলা রানের অফিসিয়াল হিন্দি পুনর্নিমাণ।  চলচ্চিত্রটি ৪ ফেব্রুয়ারি ২০২২-এ নেটফ্লিক্সে মুক্তি পায়।
নির্মাণ
চলচ্চিত্রটির প্রথম শুটিং ২০২০ সালের নভেম্বর মাসে শুরু হয় এবং ২০২১ সালের ফেব্রুয়ারী মাসে শুটিং শেষ হয়।  যশ খান্না এবং সুমিত দেশপান্ডে চলচ্চিত্রটির চিত্রগ্রহণের ভার সামলে ছিল।
সাউন্ডট্র্যাক
চলচ্চিত্রটির গানগুলির কথা লিখেছেন নরিমান খাম্বাটা এবং সিদ্ধান্ত কৌশল এবং সুর দিয়েছেন সিদ্ধান্ত মাগো, মায়াঙ্ক মেহরা, সান্তনু ঘটক, রাহুল পাইস।
ব্যাকগ্রাউন্ড স্কোর দিয়েছে রাহুল পাইস এবং নরিমান খাম্বাটা।
হরিয়ানার রন্ধনশৈলী
উত্তর ভারতের রাজ্য হরিয়ানা ও তার রন্ধনশৈলী উত্তর ভারতের সংস্কৃতি ও সেই রাজ্যে বসবাসকারী মানুষদের দ্বারা প্রভাবিত। ভারতের হরিয়ানা রাজ্যের খাবার সহজ ও সরল। রাজ্যের মানুষ তাজা উপাদান ও সহজ রন্ধনপ্রনালীতে প্রস্তুত খাবার পছন্দ করে। রোটি বা রুটি যা ভারতীয় চাপাতির এক প্রকারভেদ, সেটি হরিয়ানার একটি প্রধান খাদ্য, এটি বিভিন্ন শস্য যেমন গম, বেসন, বার্লি ইত্যাদি এবং ময়দা দিয়ে তৈরি করা হয়। যেহেতু হরিয়ানা কৃষি ও গবাদি পশুর সাথে সমৃদ্ধ তাই তাদের খাদ্যে প্রচুর পরিমানে দুগ্ধজাত দ্রব্যের ব্যবহার দেখা যায়। হরিয়ানার অনেক পরিবার তাদের নিজস্ব রান্নাঘরে বা গৃহের উপযুক্ত স্থানে গবাদি পশুর তাজা দুধ থেকে মন্থন প্রক্রিয়ার মাধ্যমে মাখন ইত্যাদি দুগ্ধজাত খাদ্য উপকরণ প্রস্তুত করে। বাজারের কেনা মাখনের পরিবর্তে তারা ঘরে প্রস্তুত এই মাখন বেশি ব্যবহার করে।
লস্যি হরিয়ানার একটি জনপ্রিয় এবং প্রধান পানীয়।  এই পানীয়টি ভারতের সীমান্তবর্তী পাঞ্জাব রাজ্যেও বিশেষ জনপ্রিয়। প্রতিবেশী রাজ্য পাঞ্জাব এবং রাজস্থানের সাথে হরিয়ানার অধিবাসীদের খাবার ও খাদ্যাভ্যাসের অনেক মিল দেখতে পাওয়া যায়।
হরিয়ানার জনপ্রিয় পদ
হরিয়ানার দুটি জনপ্রিয় হল কচরি কি সব্জি এবং সিংরি কি সব্জি কচরি কি সব্জী হরিয়ানার স্থানীয় কচরি নামক এক সব্জী দিয়ে তৈরি করা হয়। কচরি হল একটি বন্য জাতের শসা যাকে বাইরে থেকে দেখতে অনেকটা তরমুজের মতো। সিংরি কি সব্জি তৈরী হয় সিংরি বা খের সাংরি থেকে। এটি একটি শিম জতীয় ফল যা শুকনো মরুভূমির রাজ্যে পাওয়া যায়।
হরিয়ানার আরও কিছু জনপ্রিয় খাবারের পদ হল মেথি গাজর,, কড়ি পকোড়া (যা বেসন দিয়ে তৈরী করা হয়), , বাথুয়া রায়তা, ঘি সহযোগে বাথুয়া রুটি, , মাল্পুয়া, চুরমা ইত্যাদি।  বাথুয়া রায়তা ও বাথুয়া রুটি তৈরি করতে বাথুয়া বা চেনোপোডিয়াম পাতা ব্যবহার হয় যা অ্যান্টিঅক্সিডেন্ট এবং অনেক ভিটামিন সমৃদ্ধ। তাই এই দুটি খাবারের পদ স্বাস্থ্যের পক্ষে বেশ উপকারি।
তারমাশিরিন
তরমাশিরিন খান (রাজত্বকাল: ১৩৩৩ খ্রিস্টাব্দ - ১৩৩৪ খ্রিস্টাব্দ) দুওয়া তৈমুরের পরবর্তী চাগতাই খানাতের খান ছিলেন।
জীবনী
তারমাশিরিন সিংহাসনে বসার আগে ১৩২৭ সালে ভারতীয় উপমহাদেশে তার অভিযানের জন্য বিখ্যাত। সেই অভিযানে ব্যর্থ হয়ে ইলখানাতে আক্রমণ করেছিলেন।
তিনি ইসলাম গ্রহণের ছাগাতাই খানতে অন্যতম উল্লেখযোগ্য শাসক ছিলেন। তিনি মুসলিম হওয়ার পরে আলা-আদ-দ্বীন নামটি গ্রহণ করেছিলেন। তার ইসলাম ধর্ম গ্রহণ মঙ্গোল অভিজাতরা ভাল ভাবে গ্রহণ করে নি। তারা ছিল কট্টর টেংগ্রিস্ট এবং বৌদ্ধ। তিনি ইউয়ান রাজবংশের আদালতে শ্রদ্ধা সহ একটি চিঠি পাঠান। যেহেতু তারমারশিরিন ট্রান্সক্সিয়ানা শহরে বাস করতে পছন্দ করতেন, তাকে ঐতিহ্যবাহী মঙ্গোল আচরণবিধি, ইয়াশা পরিত্যাগ করার অভিযোগে অভিযুক্ত করা হয় এবং দলের বার্ষিক কুরুলতাইতে ক্ষমতাচ্যুত করা হয়। তিনি পূর্ব চাগতাই রাজকুমারদের দ্বারা পরে সমরকন্দের কাছাকাছি স্থানে হবে হত্যা করা হয়।
মুসলিম সূত্রগুলো সবসময় তারমাশিরিনকে খুব অনুকূল হিসেবে তুলে ধরেছে। কারণ তার সেমিনাল প্রচেষ্টার কারণে ইসলামকে এশিয়ার অভ্যন্তরে আনা হয়েছে। বিখ্যাত মুসলিম ভ্রমণকারী ও লেখক ইবনে বতুতা তারমাশিরিনের রাজ্য ভ্রমণ করেছিলেন।
রামজী লন্ডনওয়ালে
কাহিনী
রামজী (মাধবন) হচ্ছে একজন সহজ সরল গ্রামীণ রাধক যে তার একমাত্র বোনের ভালো পরিবারে বিয়ে দেওয়ার দায়িত্ব নিয়েছে, তাদের বাবামা নেই। তার বোনের সঙ্গে বিয়ে দেওয়ার জন্য একটি ছেলেকে পেয়ে যায় রামজী এবং পরে তাকে তার বোনের বিয়ের জন্য তার বরের পরিবারকে যৌতুক প্রদান করতে হবে - এটা ভেবে সে দুশ্চিন্তায় পড়ে যায়। রামজী লন্ডন যাওয়ার পরিকল্পনা করে এবং লন্ডন চলে যায়, এবং ওখানে সে যায় রাধক হিসেবে একটি উচ্চবিত্ত ভারতীয় ব্যবসায়ী পরিবারে রান্না করার জন্য। রাধক হিসেবে আয় করার পর সে তার এই আয় দিয়ে তার বোনের বিয়ের যৌতুকের টাকা পরিশোধ করে দেবে। রামজী যেদিন লন্ডন পৌঁছায় ঐদিন তার যেই বাসায় কাজ করার কথা ছিলো ঐ বাসার মালিক অর্থাৎ তাকে যে ব্যক্তি কাজ দেবে সে মারা যায়। এরপর রামজী অবৈধভাবে কাজ করার সুযোগ পায় একটি রেস্তোরাঁয় পাচক হিসেবে, রেস্তোরাঁটির মালিক একজন ভারতীয় যার নাম বদরী, তার স্ত্রী আছে এবং একটি ছেলে আছে যারা লন্ডনেই থাকে। রামজীকে বদরীর স্ত্রীসহ বদরী নিজেও পছন্দ করা শুরু করে। রেস্তোরাঁটি ভারতীয়দের কাছে জনপ্রিয় হয়ে ওঠে, একদা এক পুলিশ রেস্তোরাঁটিতে আসে। পুলিশ রামজীর বৈধ কাগজপত্র দেখতে চায় যা রামজীর কাছে নেই।
বদরীর জয় কাপুর নামে একজন আইনজীবী বন্ধু আছে যে বদরীকে বুদ্ধি দেয় যে রামজীকে একটা ব্রিটিশ নাগরিককে বিয়ে করতে হবে যাতে করে পুলিশ তাকে এ দেশ থেকে তাড়িয়ে না দেয়। জয়ের নিজেরই প্রেমিকা সামিরাকে বিয়ে করার কথা বলে সে, বদরী রামজীকে এই কথা বলে যে তাকে এক ব্রিটিশ নাগরিককে বিয়ে করতে হবে যাতে পুলিশ কিছু করতে না পারে, তাছাড়া বদরী তার রেস্তোরাঁয় বহু অবৈধ ভারতীয় নাগরিককে কাজ দিয়েছে যার কারণে পুলিশ তার রেস্তোরাঁর ব্যবসা বন্ধ করে দিতে পারে। রামজী সামিরাকে বিয়ে করতে রাজী হয়ে যায়, এবং তারা একটি চার্চে বিয়ে করে।
পুলিশের সন্দেহ হয় যে এই বিয়েটা ভুয়া। ভারতীয় দূতাবাস রামজী এবং সামিরাকে ডাক দেয়। এই সময়ের মধ্যে রামজী জয় সম্বন্ধে জানতে পারে যে তার আগে একটি পত্নী ছিলো। জয়ের প্রাক্তন পত্নী রামজীকে বলে যে জয় প্রতারক, জয় তাকে ধোঁকা দিয়ে ত্যাগ করেছে, তাদের একটি ছেলেও হয়েছে, সে জানায় সে জয়কে শাস্তি দেবে। রামজী এইসব কথা সামিরাকে বললে সামিরাও জয়ের প্রাক্তন পত্নীর সঙ্গে কথা বলে। পুলিশ যাতে সামিরা এবং রামজীর বিয়েকে ধোঁকা মনে না করে সেইজন্যে সামিরা এবং রামজী একই সঙ্গে থাকা শুরু করে দেয়। সামিরা রামজীর গ্রাম্য আচরণ পছন্দ করেনা। রামজীর ভালো রান্না সামিরার পছন্দ হয়ে যায় এবং সে রামজীকে পছন্দ করা শুরু করে। ধীরে ধীরে সামিরা বুঝতে পারে যে জয় তাকে ভালোবাসেনা আসলে।
রামজী তার বোনের যৌতুকের টাকা ভারতে পাঠাতে পারেনা, তার বোনকে তার শ্বশুরবাড়ির লোকজন বের করে দেয়। রামজীর বোন রামজীকে টেলিফোনে পাওয়ার চেষ্টা করে, সামিরা ফোন ধরে এবং সব কথা শোনার পর সামিরা ভারতে টাকা পাঠিয়ে দেয়। রামজী ভারতীয় দূতাবাসে ভুল কথা বলার কারণে ঝামেলায় পড়ে, ভারতীয় দূতাবাস তার বৈধ কাগজপত্র না থাকার কারণে তাকে ভারতে ফেরত পাঠিয়ে দেবার নির্দেশ দেয়। রামজী যাওয়ার প্রস্তুতি নেওয়ার সময় একটি খবর আসে যে সে একটি রান্না প্রতিযোগিতায় জয়ী হয়েছে এবং একটি বিলাসবহুল রেস্তোরাঁয় রান্না করার সুযোগ পেয়েছে।
রামজী সামিরাকে বলে যে তার ভারতে যাওয়াই লাগবে। এক বছর পর সামিরা রামজীর গ্রামে আসে, সামিরা তাকে ভারতীয় সংস্কৃতি অনুযায়ী আবার বিয়ে করবে বলে সিদ্ধান্ত নেয় কারণ সে তাকে ভালোবাসে। রামজী এবং সামিরা ভারতেই নতুন একটি রেস্তোরাঁর ব্যবসা নিজেরাই শুরু করে এবং অভিনেতা অমিতাভ বচ্চন সেটি উদ্বোধন করতে আসেন।
প্রযোজনা
রামজী লন্ডনওয়ালে চলচ্চিত্রটি হচ্ছে ২০০৩ সালের তামিল চলচ্চিত্র নালা দমায়ন্তী চলচ্চিত্রের পুনর্নির্মাণ, নালা দমায়ন্তী'র কাহিনী তামিল চলচ্চিত্র শিল্পের কিংবদন্তি অভিনেতা কমল হাসন লিখেছিলেন, এখানেও মাধবন মুখ্য ভূমিকায় অভিনয় করেছিলেন। রামজী লন্ডনওয়ালে চলচ্চিত্রটির নাম প্রথমে বাবুর্চি রাখা হবে বলে ভাবা হচ্ছিলো, মাধবনকে নায়ক হিসেবে নেওয়ার কথা প্রথমেই ভাবা হয়েছিলো, মাধবন এই চলচ্চিত্রটির সংলাপও লিখেছিলেন, ২০০১ সালের চলচ্চিত্র লগান এর সহকারী পরিচালক সঞ্জয় দায়মা চলচ্চিত্রটির পরিচালক হিসেবে নির্ধারিত হয়েছিলেন। মাধবন তামিল চলচ্চিত্রটির মত পুরোপুরি কাহিনী লিখেননি, কিছুটা পরিবর্তন করে কাহিনী লিখেছিলেন। মাধবনের পত্নী সারিতা নায়িকা হিসেবে সামিতা ব্যাঙ্গার্গি নিতে বলেছিলেন, সামিতার অভিনয় করা ২০০২ সালের চলচ্চিত্র ইয়ে কিয়া হো রাহা হে এবং শাদী কা লাড্ডু (২০০৪) এর প্রচারণা সারিতার ভালো লেগেছিলো।
চলচ্চিত্রটি ২০০৪ সাল জুড়ে প্রাথমিকভাবে লন্ডনে শুটিং হয়েছিলো।
গানের তালিকা
চলচ্চিত্রটির সঙ্গীত পরিচালনা করেছিলেন বিশাল ভরদ্বাজ এবং প্রবীণ মণি।
বিষুবীয় গিনির ইতিহাস
নিরক্ষীয় গিনির ইতিহাস হলো মূলত ব্রিটিশ, স্পেনীয় পর্তুগিজ ও স্থানীয় গোত্রপ্রধানদের শাসনের ইতিবৃত্ত।
প্রাক-ঔপনিবেশিক ইতিহাস
ধারণা করা হয়, পিগমিরা নিরক্ষীয় গিনির আদি বাসিন্দা ছিল। তাদের একটি ক্ষুদ্র অংশ এখনো রিও মুনি এলাকায় বিচ্ছিন্নভাবে বসবাস করছে। সপ্তদশ থেকে ঊনবিংশ শতাব্দীতে চলা বান্টু অভিবাসনের ফলে অনেক উপকূলনিবাসী জাতিসত্তা এখানে আগমন করে। পরবর্তীতে ফ্যাং জাতির মানুষ এখানে বসতি স্থাপন করে। ক্যামেরুন থেকে নিরক্ষীয় গিনির বাকুয়াগান অঞ্চলে অভিবাসী বুবি জাতি হতে ফ্যাংদের উৎপত্তি হয়ে থাকতে পারে। পরবর্তীতে নাইজেরিয়ার ইগবো জাতিসত্তার মানুষ এখানে আগমন করে। অ্যাঙ্গোলা হতে পর্তুগিজরা এখানে অ্যানোবন জাতির মানুষদের নিয়ে আসে।
উপনিবেশিক যুগ
১৪৭২ সালে প্রথম ইউরোপীয় অভিযাত্রী হিসেবে ফার্নান্দো দো পো ভারতের অনুসন্ধান করতে গিয়ে বিয়োকো দ্বীপে এসে পৌঁছান। তিনি একে ফরমোজা, বা সুন্দর নামকরণ করেন। কিন্তু দ্বীপটির নাম দ্রুত পরিবর্তিত হয়ে আবিষ্কারকের নামে "ফার্নান্দো পো" হয়। ১৪৭৪ সালে পর্তুগিজরা বিয়োকো ও আনোবন দ্বীপ স্বীয় উপনিবেশের অন্তর্ভুক্ত করে।
১৭৭৮ সালে পর্তুগিজ রানি প্রথম মারিয়া ও স্পেনীয় রাজা তৃতীয় চার্লস এল পার্দো চুক্তি স্বাক্ষর করেন এবং পর্তুগাল চুক্তি অনুযায়ী স্পেনের নিকট বিয়োকো ও এর সংলগ্ন দ্বীপগুলো হস্তান্তর করে। ব্রিটিশ নিয়ন্ত্রিত দাসব্যবস্থার উপর কর্তৃত্ব সৃষ্টিতে স্পেনীয়রা উদগ্রীব হয়ে ওঠে। ১৭৭৮ থেকে ১৮১০ পর্যন্ত বুয়েনেস এইরেসে অবস্থিত রিও ডি লা প্লাটার ভাইসরয়ের কার্যালয় হতে নিরক্ষীয় গিনির যাবতীয় কার্যাবলি পরিচালিত হয়।
১৮২৭ থেকে ১৮৪৩ সাল পর্যন্ত দাসব্যবসা মোকাবিলার লক্ষ্যে বিয়োকো দ্বীপে একটি সামরিক ঘাঁটি ছিল, যা ব্রিটেন স্পেনের সাথে চুক্তি করে সিয়েরা লিওনে স্থানান্তর করে। ১৮৪৪ সালে স্পেনীয় সার্বভৌমত্ব পুনঃসংরক্ষিত হবার পর এটির নামকরণ হয়, "তেরিতোরিয়স এসপানোলেস দেল গলফো দি গিনি"। স্পেনীয়রা বায়াফ্রায় বিশাল ভূমি অধিগ্রহণের সুযোগ থাকলেও তারা এ বিষয়ে বেশি গা করেনি। যার ফলে ফ্রেঞ্চরা এর সুযোগ নিতে শুরু করে। ১৯০০ সালের প্যারিস চুক্তির ফলে উবাঙ্গী নদীর পূর্বদিকের ৩,০০,০০০ বর্গকিলোমিটার এলাকার মধ্যে স্পেনীয়দের ২৬,০০০ বর্গকিলোমিটার আয়তনের রিও মুনি অঞ্চল নিয়েই তাদের তুষ্ট থাকতে হয়।
স্পেনীয় ঔপনিবেশিক ভূখণ্ড
বিংশ শতাব্দীর প্রথমভাগে কালো ক্রিওল অভিজাতদের হাতে ফার্নান্দো পোর কৃষিকাজের নিয়ন্ত্রণ ছিল। এদের ফার্নান্দিনহো বলা হতো। ঊনবিংশ শতাব্দীর প্রথমভাগে ব্রিটিশরা ২,০০০ সিয়েরা লিওনীয় ও মুক্ত দাসদের এখানে বসতি স্থাপনে সাহায্য করেছিল। ব্রিটিশরা চলে যাওয়ার পরেও পশ্চিম আফ্রিকা ও ওয়েস্ট ইন্ডিজ থেকে প্রচুর মানুষ এখানে অভিবাসী হয়। রাজনৈতিক সহ বিভিন্ন অপরাধে দণ্ডিত ফিলিপিনো, কিউবান ও স্পেনীয়দের এখানে নির্বাসন দেওয়া হয়। আবার, পর্তুগিজ উপনিবেশ থেকেও এখানে প্রচুর মানুষ এসে বসতি স্থাপন করে। কোনো কোনো ফার্নান্দিনহো স্পেনীয়-ভাষী ও ক্যাথলিক হলেও তাদের অধিকাংশ ছিল প্রটেস্টান্ট ও ইংরেজিভাষী।
প্রথম বিশ্বযুদ্ধে স্পেনের নিরপেক্ষ অবস্থানের কারণে জার্মান ক্যামেরুন পলায়নকারী অনেক সৈন্য এখানে আশ্রয় নেয়। ক্যামেরুনীয়রা রিও মুনি ও জার্মানরা ফার্নান্দো পো দ্বীপে অবস্থান করে।
ফার্নান্দিনহোদের প্রভাব ক্রমশ খর্ব হতে শুরু করে। ১৯০৪-০৫ সালে প্রবর্তিত নতুন ভূমি সংস্কারের ফলে স্পেনীয় অভিবাসীরা অধিক প্রভাবশালী হয়ে ওঠে। ১৯১৪ সালের লাইবেরীয় শ্রম চুক্তির ফলে স্পেনীয়রা রিও মুনি এলাকায় প্রচুর পরিমাণে শ্রমশক্তি ব্যবহারে সক্ষম হয়।১৯৪০ সালের দিকে হিসাব করে দেখা যায়, দ্বীপটির কোকো উৎপাদনের মাত্র ২০ শতাংশ আফ্রিকানদের হাতে ছিল।
শ্রমশক্তির অভাব সবসময়ই দ্বীপটির একটি বিরাট সমস্যা ছিল। বিয়োকো দ্বীপের আদি বাসিন্দা বুবি উপজাতির মানুষ মদ্যপান, গুটিবসন্ত সহ নানা রকম সমস্যায় আক্রান্ত ছিল। তারা কিছুটা স্বনির্ভর হওয়ায় স্পেনীয় ভূমিতে তারা কাজ করতে চাইত না। স্পেনীয় যাজকরাও নিশ্চিত করেছিলেন, যাতে তাদের কোনো কাজে জোর না করা হয়। কিন্তু ১৮৯৮ থেকে ১৯১০ এর মধ্যে তাদের জোর করে কাজে লাগানো হতে থাকে। বুবিরা এর প্রতিবাদ করলে তাদের কঠোরভাবে দমন করা হয়।
অষ্টাদশ শতাব্দীর শেষভাগে পর্তুগিজ, স্পেনীয় ও ব্রিটিশরা কাকাও বা কোকোয়া চাষের হার বাড়িয়ে দেয়। বুবি জনগোষ্ঠী নানা কারণে ক্ষীয়মাণ হতে থাকায় বিদেশ থেকে এখানে শ্রমিক আমদানি করা হয়। ১৯১৪ সালের লাইবেরীয় চুক্তির মাধ্যমে এখানে ৫,০০০ শ্রমিক আনা হয়। ১৯৩০ সালে আন্তর্জাতিক শ্রম সংস্থা-র উদ্যোগের ফলে লাইবেরীয়  শ্রম আমদানি ও তাদের নিষ্পেষণ বন্ধ হয়ে যায়।
১৯২৬ থেকে ১৯৫৯ সাল পর্যন্ত রিও মুনি ও বিয়োকো একত্রে "স্প্যানিশ গিনি"নামে পরিচিত ছিল। লাইবেরিয়া, ক্যামেরুন ও নাইজেরিয়া থেকে আসা অভিবাসী শ্রমিকদের কাকাও এবং কফি চাষে নিয়োজন করা হত। ফ্যাং জনগোষ্ঠীকে দমন করার জন্য বিশের দশকে একটি সামরিক অভিযান পরিচালনা করা হয়, যা ১৯২৯ সালের মধ্যেই সমাপ্ত হয়ে যায়।
স্পেনীয় গৃহযুদ্ধ
১৯৩৬-১৯৩৯ সালব্যাপী সংঘটিত স্পেনীয় গৃহযুদ্ধের সময় উপনিবেশটি প্রজাতন্ত্রী সরকারের প্রতি আনুগত্য প্রকাশ করে। ১৯৩৬ সালের ২৪শে জুলাই প্রজাতন্ত্রী সরকারের জাহাজ "মেন্দেজ নুনেস" দ্বীপে এসে পৌঁছায়। কিছুদিন পর এটি আবার স্পেনে প্রত্যাবর্তনের সময় প্রজাতন্ত্রী সরকার তাদের মাঝপথে নিরক্ষীয় গিনিতে ফেরত পাঠিয়ে দেয়, কারণ সরকার জানতে পারে জাহাজের কর্মকর্তারা সরকারবিরোধী বিদ্রোহে অংশ নেবার পরিকল্পনা করছিলেন। দ্বীপে পৌঁছা মাত্রই নাবিকরা ফার্নান্দো পোর নিয়ন্ত্রণ নিয়ে নেয়। বাকি অংশের অধিবাসীরা প্রজাতন্ত্রী সরকারের প্রতি আনুগত্য বজায় রাখে।
উপনিবেশবাদের অবসান
তিন ধাপে নিরক্ষীয় গিনিতে উপনিবেশবাদের অবসান ঘটে:
১৯৫৯ সালে প্রথম স্থানীয় নির্বাচন অনুষ্ঠিত হয় এবং নিরক্ষীয় গিনি স্পেনীয় আইনসভায় (কর্তেস জেনারেলেস) প্রতিনিধি প্রেরণ করে। ১৯৬৩ সালের ডিসেম্বরে প্রণীত মৌলিক আইন প্রদেশটিকে আংশিক স্বায়ত্তশাসন প্রদান করে। ১৯৬৫ সালে এক গণভোটের মাধ্যমে আইনটি অনুমোদন পায়। স্বাধীনতাবাদী আবেগ ক্রমেই তীব্র হয়ে ওঠে; জাতিসংঘ-ও স্পেনকে উপনিবেশবাদী কর্তৃত্ব পরিত্যাগের জন্য চাপ দেয়। অবশেষে স্পেন নতি স্বীকার করে এবং ১৯৬৮ সালের ১২ই অক্টোবর দেশটি স্বাধীন হয়। ফ্রান্সিয়াস ওবিয়াং এনগুয়েমা এমবাসোগো রাষ্ট্রপতি নির্বাচিত হন।
স্বাধীন নিরক্ষীয় গিনি
স্বাধীনতার পরে নিরক্ষীয় গিনির মাথাপিছু আয় আফ্রিকান রাষ্ট্রগুলোর মধ্যে অন্যতম সর্বোচ্চ ছিল। কিন্তু অধিকাংশ অর্থই গুটিকয়েক ব্যবসায়ীর হাতে পুঞ্জীভূত হয়।স্পেনীয় ঔপনিবেশিক সরকার এখানে একটি উন্নত স্বাস্থ্য ও শিক্ষাব্যবস্থার প্রচলন ঘটিয়েছিল। কিন্তু স্বাধীনতার সময় এখানে হাতেগোনা আফ্রিকান আইনজীবী ও চিকিৎসক ছিলেন।
১৯৭০ সালে মাসিয়াস একদলীয় শাসনব্যবস্থার প্রবর্তন করেন। ১৯৭১ সালে সংবিধানের অনেক গুরুত্বপূর্ণ অনুচ্ছেদ ছাঁটাই করা হয়। ১৯৭২ সালে মাসিয়াস নিজেকে আজীবন রাষ্ট্রপতি ঘোষণা করেন। তাঁর শাসনামল স্বৈরাচার, সর্বাত্মকবাদ ও কর্তৃত্বপরায়ণতার জন্য কুখ্যাত ছিল। নিরক্ষীয় গিনির এক-তৃতীয়াংশ মানুষ তাঁর শাসনামলে হয় মারা গিয়েছিল, অথবা দেশ ছেড়ে পালিয়ে গিয়েছিল। অর্থনীতি ও প্রশাসনব্যবস্থা সম্পূর্ণ ধ্বংস হয়ে যায় ও দক্ষ কর্মীরা নিরক্ষীয় গিনি ছেড়ে চলে যায়।
১৯৭৫ সালে দেশের সব শিক্ষাপ্রতিষ্ঠান ও ১৯৭৮ সালে সব চার্চ বন্ধ করে দেওয়া হয়।
১৯৯০-২০০০
রাষ্ট্রপতি তিওডোরো ২০০৬ সালে নির্যাতনবিরোধী চুক্তি স্বাক্ষর করেন। অ্যামনেস্টি ইন্টারন্যাশনাল ও হিউম্যান রাইটস ওয়াচ মন্তব্য করে, ফ্রান্সিয়াস আমলের স্বৈরশাসন হতে উত্তরণে সরকারকে আরো সচেষ্ট হতে হবে।
১৯৯৭ সালে তেল উৎপাদন শুরুর পর নিরক্ষীয় গিনি অধিকতর সমৃদ্ধি লাভ করে। তিওডোরোর ছেলে তিওডোরিন এবং এমবাসোগো পরিবারের অন্যান্য সদস্য রাজনৈতিক পরিমণ্ডলে প্রভাব বিস্তার করতে সক্ষম হয়েছেন।
২০০৪ সালে ওবিয়াংকে প্রতিস্থাপিত করে একজন পুতুল শাসককে ক্ষমতায় অধিষ্ঠিত করার লক্ষ্যে "ওয়োঙ্গা" অভ্যুত্থান সংঘটিত হয়। কিন্তু শীঘ্রই এটি ব্যর্থতায় পর্যবসিত হয়।
২০১১ সালে সরকার ওয়ালা শহরে রাজধানী স্থানান্তরের পরিকল্পনা ঘোষণা করে।
বাংলাদেশ-চায়না ইয়ুথ স্টুডেন্ট অ্যাসোসিয়েশন
বাংলাদেশ-চীন ইয়ুথ স্টুডেন্ট অ্যাসোসিয়েশন (বিসিওয়াইএসএ) (অর্থ: বাংলাদেশ-চীন যুব শিক্ষার্থী সমিতি) চীনে অবস্থিত বাংলাদেশী ছাত্র এবং পেশাজীবীদের একটি সংগঠন, যেটি দুই দেশের মধ্যে কূটনৈতিক সহযোগিতা জোরদার এবং গভীর সম্পর্ক উন্নয়নের প্রসারে কাজ করে থাকে। এই সংগঠনটি ২০১৬ সালে প্রতিষ্ঠিত হয়।
ইতিহাস
স্বাধীনতা পরবর্তী সময় থেকেই বাংলাদেশি শিক্ষার্থী ও কর্মজীবীরা চীনে যাতায়াত শুরু করে। দীর্ঘসময় অতিবাহিত হলেও চীনে বসবাসরত বাংলাদেশি শিক্ষার্থী ও কর্মজীবীদের নিয়ে ২০১৬ সালের আগে প্রাতিষ্ঠানিকভাবে কোনো সংগঠন গড়ে উঠেনি। অধিকাংশই বিভিন্ন সামাজিক যোগাযোগ মাধ্যমে ছোট ছোট গ্রুপে বিভক্ত ছিল। চীনে বসবাসরত সকল শিক্ষার্থী ও কর্মজীবীদের কল্যাণে এবং সহযোগিতায় একই ছাতার নিচে নিয়ে আসার লক্ষ্যে অনেকেই অনেক প্রচেষ্টা চালিয়ে আসছিলেন।
বিসিওয়াইএসএ এর প্রতিষ্ঠাতা সভাপতি অধ্যাপক ড. মোঃ সাহাবুল হক চায়নাতে অবস্থানের প্রথম থেকেই কল্যাণমুখী ও স্বেচ্ছাসেবী একটি সংগঠনের অভাব অনুভব করে আসছিলেন এবং অনেকের সাথে এমন একটি সংগঠন তৈরির আকাঙ্ক্ষার কথা জানালে, তাদের অনেকেই আগ্রহ প্রকাশ করেন। সর্বশেষ, তিনি চীনের বেইজিং এ অবস্থিত চীনা রেডিও ইন্টারন্যাশনাল এ পরিদর্শনকালে চীনা মিডিয়া গ্রুপের বাংলা বিভাগের প্রধান ইয়ু গাংগুয়ে আনন্দি এর সাথে বাংলাদেশি শিক্ষার্থী ও কর্মজীবীদের একটি সংগঠন তৈরির উদ্যোগের কথা জানালে তিনি এর বেশ প্রসংশা ও গঠন করার লক্ষ্যে উৎসাহ প্রদান করেন।
এরপর সংগঠন প্রতিষ্ঠায় আগ্রহী ব্যক্তিবর্গের সাথে ড. সাহাবুল বেইজিং এ বৈঠক শেষে ২০১৬ সালের ২৫ নভেম্বর অধ্যাপক ড. মোঃ সাহাবুল হককে সভাপতি করে তার নেতৃত্বে ১২ সদস্যের বাংলাদেশ চীন ইয়ুথ স্টুডেন্ট অ্যাসোসিয়েশন (বিসিওয়াইএসএ) নামে একটি সংগঠনের কার্যনির্বাহী কমিটি গঠন করা হয়। বাংলাদেশ চায়না অ্যালামনাই অ্যাসোসিয়েশনের মত এটি চীনে বসবাসরত বাংলাদেশি শিক্ষার্থী ও কর্মজীবীদের সবচেয়ে সক্রিয় ও সর্ববৃহৎ সংগঠন। প্রতি বছরই ধারাবাহিকভাবে বিসিওয়াইএসএ এর কার্যনির্বাহী পরিষদ গঠন করে আসছে।
২০১৭ সালে বিসিওয়াইএসএ-এর নিজস্ব ওয়েবসাইট চালু করে এবং এই অনলাইন প্ল্যাটফর্মের মাধ্যমে এর যাবতীয় কার্যক্রম পরিচালনা করে। ২০১৯ সালের জুন মাসে বিসিওয়াইএসএ-এর অনলাইন বাংলা ষাণ্মাসিক "মহাপ্রাচীর" পত্রিকার যাত্রা শুরু করে। ২০১৯ সালের অক্টোবর মাসে বিসিওয়াইএসএ-অনলাইন নিউজ পোর্টালের যাত্রা শুরু করে এখন পর্যন্ত প্রকাশিত হয়ে আসছে। সংগঠনটির একটি গবেষণা একাডেমিও রয়েছে যেখানে পেশাদার ব্যাক্তিদের দ্বারা বিভিন্ন সেক্টরে আগ্রহীদের প্রশিক্ষণ দেওয়া হয়। বিসিওয়াইএসএ প্রতি বছর চীনে বসবাসরত বাংলাদেশি শিক্ষার্থী ও কর্মজীবীদের দুই দেশের মধ্যে বন্ধুত্ব গড়ে তোলার ক্ষেত্রে অনুকরণীয় সাফল্য এবং অবদানের স্বীকৃতিস্বরূপ "বিসিওয়াইএসএ কমিউনিটি অ্যাওয়ার্ড" প্রদান করে আসছে।
এছাড়াও বিসিওয়াইএসএ চীনের বিশ্ববিদ্যালয়ে বাংলাদেশি শিক্ষার্থীদের শিক্ষাবৃত্তি পেতে সহযোগিতা, চীনে ও বাংলাদেশে চীনা প্রতিষ্ঠানে চাকুরী ও চীনে ব্যবসার ক্ষেত্রে সহযোগিতা, বিপদগ্রস্থদের আর্থিক সহযোগিতা, বিশ্ববিদ্যালয়ের কাম্পাস প্রতিনিধিদের দ্বারা কাম্পাসে কিংবা বিশ্ববিদ্যালয়ের শহরে বিভিন্ন বিষয়ে সাহায্যপ্রার্থীদের সহযোগিতা, চীনে অবস্থিত বাংলাদেশি শিক্ষার্থী ও কর্মজীবীদের কল্যাণে কাজসহ নানা কার্যক্রমের মাধ্যমে চীনা দর্শন, সংস্কৃতি এবং দুই দেশের মধ্যে ইতিবাচক কূটনৈতিক সম্পর্ক উন্নায়নের জন্য বিসিওয়াইএসএ প্রতিষ্ঠালগ্ন থেকেই কাজ করে আসছে।
কার্যক্রম
বিসিওয়াইএস-এর সমস্ত কার্যক্রম স্বেচ্ছাসেবী। যা প্রধানত দুটি মহান বন্ধুত্বপূর্ণ দেশের মানুষের মধ্যে বোঝাপড়ার উন্নতির দিকে মনোনিবেশ করে থাকে। এছাড়াও এটি চীনা দর্শন, সংস্কৃতি এবং নীতিশাস্ত্র, বিজ্ঞান ও প্রযুক্তির বিকাশ এবং চীনা বাণিজ্য প্রচারে কাজ করে। এমনকি এটি একাডেমিক, পেশাদার এবং ব্যক্তিগত বিষয় সহ সম্ভাব্য সকল বিষয়ে চীনে বাংলাদেশী সম্প্রদায়ের সেবা করার জন্য অত্যন্ত প্রতিশ্রুতিবদ্ধ। বাংলাদেশ চায়না ইয়ুথ স্টুডেন্ট অ্যাসোসিয়েশন ১৬ এপ্রিল, ২০২২-এ একটি অনুষ্ঠানের মাধ্যমে একটি নতুন ওয়েবসাইট চালু করে। বাংলাদেশে চীনা দূতাবাসের সাংস্কৃতিক ও শিক্ষা বিষয়ক কাউন্সিলর ইউয়ে লিওয়েন প্রধান অতিথি হিসেবে ওয়েবসাইটটির উদ্বোধন করেন।
বিসিওয়াইএসএ বেল্ট অ্যান্ড রোড ট্রেনিং একাডেমী
বিসিওয়াইএসএ চীনে বসবাসরত বাংলাদেশি ছাত্র এবং পেশাদারদের জন্য বেল্ট অ্যান্ড রোড প্রশিক্ষণ কর্মসূচি চালু করেছে। প্রোগ্রামটি একাডেমিক এবং পেশাদার পরিসরে তাদের জ্ঞান বিকাশ করতে সাহায্য করার জন্য ডিজাইন করা হয়েছে। এটি একটি অ-বাণিজ্যিক এবং অলাভজনক অনলাইন প্রশিক্ষণ একাডেমি যা চীনে বাংলাদেশী ছাত্র এবং পেশাদারদের জন্য মাতৃভাষায় শিক্ষার মাধ্যমে তাদের জ্ঞানকে সমৃদ্ধ করার জন্য একটি লেকচার, ওয়েবিনার এবং প্রশিক্ষণ সেশনের সিরিজ আকারে আয়োজন করে থাকে।
বিসিওয়াইএসএ অনলাইন সংবাদ
বিসিওয়াইএসএ নিউজ চীনে বসবাসকারী বাংলাদেশি সম্প্রদায়ের জন্য বস্তুনিষ্ঠ খবর এবং তথ্য সরবরাহ করার লক্ষ্যে বিশেষভাবে কাজ করে যাচ্ছে। এতে বর্তমান বিষয়াবলী, গুরুত্বপূর্ণ সমস্যা এবং অন্যান্য দরকারী তথ্যউপাত্তের তথ্য অন্তর্ভুক্ত রয়েছে। বিসিওয়াইএসএ নিউজ চীনে বাংলাদেশী স্কলার এবং পেশাদারদের কৃতিত্বপূর্ণ কাজ নিবেদিতভাবে প্রকাশের করে যাচ্ছে। বাংলাদেশি লোকেদের জন্য আরও ভালোভাবে চীনের সরকারি ঘটনা বাংলা নিউজ পোর্টালে প্রকাশ করতে প্রতিশ্রুতিবদ্ধ। এটি সর্বদা চীনে বসবাসকারী বাংলাদেশিদের যেকোনো প্রকার সহায়তা প্রদানে তৎপর। এটি চীনে সাংস্কৃতিক অনুষ্ঠানের পাশাপাশি প্রায়শই চীনা বিশ্ববিদ্যালয়ে শিক্ষার্থীদের কর্মকাণ্ড, কর্মজীবনের সুযোগ, বন্ধুত্ব এবং চীন ও বাংলাদেশের মধ্যে কূটনৈতিক তথ্য ইত্যাদি বিষয়ে নিবন্ধ প্রকাশ করে থাকে।
বিসিওয়াইএসএ অনলাইন ম্যাগাজিন মহাপ্রাচীর
বিসিওয়াইএসএ মহাপ্রাচীর (দ্য গ্রেট ওয়াল) নামে একটি অনলাইন অর্ধ-বার্ষিক পত্রিকা প্রকাশ করে। এতে বেল্ট অ্যান্ড রোড ইনিশিয়েটিভ, ব্যবসা বাণিজ্য, চীনে বাণিজ্য মেলার তথ্য, চীনা দর্শন ও সংস্কৃতি, চীনে বাংলাদেশি শিক্ষার্থীদের কর্মকাণ্ড সহ চীনে গত ছয় মাসে জনপ্রিয় তথ্য ইত্যাদির ওপর গবেষণাভিত্তিক নিবন্ধ অন্তর্ভুক্ত করা হয়। এটি ২০১৯ সাল থেকে প্রকাশিত হয়ে আসছে।
বিসিওয়াইএসএ কমিউনিটি অ্যাওয়ার্ড
বিসিওয়াইএসএ কমিউনিটি অ্যাওয়ার্ড হল এমন একটি বার্ষিক অনুষ্ঠান যেখানে বাংলাদেশ ও চীনের মধ্যে ভ্রাতৃত্বপূর্ণ উন্নয়নে কাজ করেছেন এমন ব্যক্তিদের অনুকরণীয় অর্জন এবং অবদানকে স্বীকৃতি দিয়ে উদযাপন করা হয়। পুরষ্কারটির লক্ষ্য হচ্ছে সম্প্রদায়ের পরিষেবা, সম্প্রদায়ের পরিষেবায় অসামান্য অবদান, নেতৃত্ব, সাংবাদিকতা ও লেখালেখি এবং একাডেমিক সাফল্য উদযাপনের মাধ্যমে দুই দেশের মধ্যে পারস্পরিক মৈত্রী উন্নত করা।
বিসিওয়াইএসএ কমিউনিটি অ্যাওয়ার্ড-২০২১
বিসিওয়াইএসএ কমিউনিটি অ্যাওয়ার্ড-২০২১ পাঁচটি বিভাগে ঘোষণা করা হয়েছিল:
৮৩৯
৮৩৯ গ্রেগরীয় বর্ষপঞ্জির একটি সাধারণ বছর।
কৃষিকাজ
প্রধান কৃষি পণ্যগুলিকে খাদ্য, আঁশ, জ্বালানি এবং কাঁচামাল (যেমন রাবার) এর মধ্যে বিস্তৃতভাবে বিভক্ত করা যেতে পারে। খাদ্য শ্রেণীতে খাদ্যশস্য (শস্য), শাকসবজি, ফল, তেল, মাংস, দুধ, ডিম এবং ছত্রাক অন্তর্ভুক্ত। বিশ্বের এক-তৃতীয়াংশেরও বেশি কর্মী কৃষিতে নিযুক্ত, যা সেবা খাতের পরে দ্বিতীয় অবস্থানে রয়েছে, যদিও সাম্প্রতিক দশকগুলিতে কৃষি শ্রমিকের সংখ্যা হ্রাসের বৈশ্বিক প্রবণতা অব্যাহত রয়েছে, বিশেষ করে উন্নয়নশীল দেশগুলিতে যেখানে ক্ষুদ্র অংশীদারিত্ব শিল্পভিত্তিক কৃষির মাধ্যমে অধিগ্রহণ এবং যান্ত্রিকীকরণ করা হচ্ছে যা প্রচুর ফসলের ফলন বৃদ্ধি করছে।
আধুনিক কৃষিতত্ত্ব, উদ্ভিদ প্রজনন, কীটনাশক ও সার-এর মতো কৃষিজ রাসায়নিক এবং প্রযুক্তিগত উন্নয়ন শস্যের ফলন দ্রুত বৃদ্ধি করেছে, কিন্তু এটি পরিবেশগত এবং পরিবেশগত ক্ষতির কারণ হয়ে উঠছে। একইভাবে পশুপালনে কৃত্রিম নির্বাচন এবং আধুনিক অনুশীলন মাংসের উৎপাদন বাড়িয়েছে, কিন্তু পশু কল্যাণ এবং পরিবেশগত ক্ষতি নিয়ে উদ্বেগ বাড়িয়েছে। পরিবেশগত সমস্যাগুলির মধ্যে রয়েছে বৈশ্বিক উষ্ণায়নের অবদান, ভূগর্ভস্থ সিক্ত শিলাস্তরের অবক্ষয়, বন উজাড়, অ্যান্টিবায়োটিক প্রতিরোধ ক্ষমতা এবং শিল্পভিত্তিক মাংস উৎপাদনে বৃদ্ধির হরমোন। কৃষি পরিবেশগত অবক্ষয়ের কারণ এবং একই সাথে এর প্রতি সংবেদনশীলও, যেমন জীববৈচিত্র্যের ক্ষতি, মরুকরণ, মাটির অবক্ষয় এবং বৈশ্বিক উষ্ণায়ন, যার সবগুলোই ফসলের ফলন হ্রাসের কারণ হতে পারে। বংশাণুগতভাবে পরিবর্তিত জীব ব্যাপকভাবে ব্যবহৃত হয়, যদিও কিছু নির্দিষ্ট দেশে এটি নিষিদ্ধ।
ব্যুৎপত্তি এবং ব্যপ্তি
কৃষি শব্দটি ল্যাটিন agricultūra এর একটি বিলম্বিত মধ্য ইংরেজি অভিযোজন; ager থেকে 'মাঠ' এবং cultūra 'আবাদ ' বা 'ক্রমবর্ধমান' কথাটি এসেছে। যদিও কৃষি সাধারণত মানুষের ক্রিয়াকলাপকে বোঝায়, পিঁপড়ার নির্দিষ্ট প্রজাতি, উই পোকা এবং গুবরে পোকা ৬০ মিলিয়ন বছর ধরে ফসল চাষ করে আসছে। কৃষিকে বিভিন্ন পরিসরের সাথে সংজ্ঞায়িত করা হয়েছে, এর ব্যাপক অর্থ হলো প্রাকৃতিক সম্পদ ব্যবহার করে "পণ্য উৎপাদন করা যা জীবন নিয়ন্ত্রণ করে, যার মধ্যে রয়েছে খাদ্য, আঁশ, বনজ পণ্য, উদ্যানজাত ফসল এবং এগুলোর সাথে সম্পর্কিত পরিষেবা"। এভাবে সংজ্ঞায়িত করা হয় যে এতে আবাদযোগ্য চাষাবাদ, উদ্যানতত্ত্ব, পশুপালনবিদ্যা এবং বনবিজ্ঞান অন্তর্ভুক্ত রয়েছে, তবে উদ্যানতত্ত্ব ও বনবিজ্ঞানকে প্রায়শই এটি থেকে বাদ দেওয়া হয়।
ইতিহাস
থাম্ব| ১৯৩০-এর দশকে নিকোলাই ভ্যাভিলভ কর্তৃক সংখ্যায়িত উৎসের কেন্দ্রসমূহ। এলাকা ৩ (ধূসর) আর উৎপত্তি কেন্দ্র হিসাবে স্বীকৃত নয়, এবং [[পাপুয়া নিউগিনি|পাপুয়া নিউ গিনি (এলাকা P, কমলা) অতি সম্প্রতি চিহ্নিত করা হয়েছে। ]]
উৎপত্তি
কৃষির বিকাশ মানুষের জনসংখ্যাকে শিকার এবং সংগ্রহের মাধ্যমে টিকিয়ে রাখার চেয়ে বহুগুণ বৃদ্ধি পেতে সক্ষম করেছে। পৃথিবীর বিভিন্ন অংশে স্বাধীনভাবে কৃষিকার্য শুরু হয়, এবং অন্তত ১১টি পৃথক উৎপত্তি কেন্দ্রে বিভিন্ন ধরনের ট্যাক্সা এতে অন্তর্ভুক্ত রয়েছে। কমপক্ষে ১০৫,০০০ বছর আগে থেকে বন্য শস্য সংগ্রহ করা হয় এবং খাওয়া হয়। প্রায় ১১,৫০০ বছর আগে থেকে, লেভান্তে আটটি নিওলিথিক প্রতিষ্ঠাতা ফসল, ইমার এবং ইঙ্কর্ন গম, তুসবিহীন যব, মটরশুঁটি, মসুর ডাল, তেতো ছোলা, ছোলা এবং তিসি চাষ করা হয়। ১১,৫০০ এবং ৬,২০০ খ্রিস্টপূর্বাব্দের মধ্যে চীনে চাল গার্হস্থ্যকৃত হয় এবং ৫,৭০০ খ্রিস্টপূর্বাব্দ থেকে সবচেয়ে প্রাচীন চাষাবাদ শুরু হয়, এর পরে শুরু হয় মুগ, সয়াবিন এবং লাল মুগ ডালের চাষ। মেসোপটেমিয়ায় ১৩,০০০ থেকে ১১,০০০ বছর আগে ভেড়া পালন করা হয়। প্রায় ১০,৫০০ বছর আগে আধুনিক তুরস্ক এবং পাকিস্তানের অঞ্চলে বন্য অরোচ থেকে গবাদি পশু পালন করা হয়। শূকর উৎপাদন ইউরোপ, পূর্ব এশিয়া এবং দক্ষিণ-পশ্চিম এশিয়া সহ ইউরেশিয়াতে আবির্ভূত হয়, যেখানে প্রায় ১০,৫০০ বছর আগে বন্য শুকর প্রথম গার্হস্থ্যকৃত হয়। দক্ষিণ আমেরিকার আন্দিজে, আলু ১০,০০০ থেকে ৭,০০০ বছর আগে, মটরশুটি, কোকা, লামা, আলপাকা এবং গিনিপিগের সাথে গার্হস্থ্যকৃত ছিল। আখ এবং কিছু মূল শাকসবজি প্রায় ৯,০০০ বছর আগে নিউ গিনিতে গার্হস্থ্যকৃত হয়েছিল। ৭,০০০ বছর আগে আফ্রিকার সহিল অঞ্চলে সোরঘাম গার্হস্থ্যকৃত হয়। ৫,৬০০ বছর আগে পেরুতে তুলা গার্হস্থ্যকৃত হয়, এবং ইউরেশিয়াতে স্বাধীনভাবে গার্হস্থ্যকৃত হয়। মেসোআমেরিকাতে ৬,০০০ বছর আগে বন্য টিওসিন্টে ভুট্টার প্রজনন করা হয়েছিল। পণ্ডিতরা কৃষির ঐতিহাসিক উত্স ব্যাখ্যা করার জন্য একাধিক অনুমান প্রস্তাব করেছেন। শিকারী-সংগ্রাহক থেকে কৃষি সমাজে রূপান্তরের গবেষণাগুলি তীব্রতা এবং ক্রমবর্ধমান অবস্থানের একটি প্রাথমিক সময় নির্দেশ করে; উদাহরণ হলো লেভান্তের নাটুফিয়ান সংস্কৃতি এবং চীনের প্রারম্ভিক চীনা নিওলিথিক সংস্কৃতি। তারপর, বন্য যে জায়গাগুলিতে আগে ফসল সংগ্রহ করা হয়েছিল সেগুলিতে রোপণ করা শুরু হয় এবং ধীরে ধীরে গার্হস্থ্যকৃত হতে শুরু করে।
সভ্যতা
ইউরেশিয়ায়, সুমেরীয়রা সেচের জন্য দজলা ও ফোরাত নদী এবং একটি খাল ব্যবস্থার উপর নির্ভর করে প্রায় ৮,০০০ খ্রিস্টপূর্বাব্দ থেকে গ্রামে বসবাস শুরু করে। ৩,০০০ খ্রিস্টপূর্বাব্দের দিকে চিত্রপ্রতীকে লাঙ্গল দেখা যায়; প্রায় ২,৩০০ খ্রিস্টপূর্বাব্দের বীজ-লাঙল। কৃষকরা গম, যব, শাকসবজি যেমন মসুর এবং পেঁয়াজ এবং খেজুর, আঙ্গুর এবং ডুমুরের মতো ফল ফলাত। প্রাচীন মিশরীয় কৃষিকাজ নীলনদ এবং এর মৌসুমী বন্যার উপর নির্ভর করত। ১০,০০০ খ্রিস্টপূর্বাব্দের পর পুরা প্রস্তর যুগের শেষের দিকে প্রাকবংশীয় যুগে কৃষিকাজ শুরু হয়। প্রধান খাদ্য শস্য ছিল শস্য এবং প্যাপিরাসের মতো শিল্পজাত ফসলের পাশাপাশি গম এবং যবের মতো খাদ্য শস্য। ভারতে ৯,০০০ খ্রিস্টপূর্বাব্দে গম, যব এবং কুল গার্হস্থ্যকৃত হয়, এরপর শীঘ্রই ভেড়া এবং ছাগল গার্হস্থ্যকৃত হয়। ৮,০০০-৬,০০০ খ্রিস্টপূর্বাব্দে মেহেরগড় সংস্কৃতিতে গরু, ভেড়া এবং ছাগল গার্হস্থ্যকৃত হয়।   খ্রিস্টপূর্ব ৫ম-৪র্থ সহস্রাব্দে তুলা চাষ করা হয়। প্রত্নতাত্ত্বিক প্রমাণ ইঙ্গিত করে যে সিন্ধু সভ্যতায় ২,৫০০ খ্রিস্টপূর্বাব্দের পশু-টানা লাঙ্গল ছিল।
চীনে, খ্রিস্টপূর্ব ৫ম শতাব্দী থেকে দেশব্যাপী শস্যদানা ব্যবস্থা এবং ব্যাপক রেশম চাষ হয়। খ্রিস্টপূর্ব ১ম শতাব্দীতে জল-চালিত শস্য কলগুলি ব্যবহার করা হয়েছিল, এর পরে সেচের ব্যবস্থা আসে ২য় শতাব্দীর শেষের দিকে, লোহার লাঙল এবং তক্তার ছাঁচের হাল দিয়ে ভারী লাঙল তৈরি করা হয়। এগুলো পশ্চিম দিকে ইউরেশিয়া জুড়ে ছড়িয়ে পড়ে। এশীয় চাল ৮,২০০-১৩,৫০০ বছর আগে গার্হস্থ্যকৃত হয়- ব্যবহৃত আণবিক ঘড়ির অনুমানের উপর ভিত্তি করে - যেটির দক্ষিণ চীনের পার্ল নদীর তীরের বন্য ধান Oryza rufipogon থেকে একটি একক জেনেটিক উত্স রয়েছে। গ্রিস এবং রোমে, প্রধান খাদ্যশস্য ছিল গম, ইমার এবং যব, এর পাশাপাশি মটর, মটরশুটি এবং জলপাই এর মতো সবজি। ভেড়া ও ছাগল রাখা হত মূলত দুগ্ধজাত দ্রব্যের জন্য। বাম|থাম্ব| প্রাচীন মিশর থেকে মাড়াই, একটি শস্যের দোকান, [[কাস্তে দিয়ে ফসল কাটা, খনন, গাছ কাটা এবং লাঙ্গলের কৃষিকাজের দৃশ্য। নাখতের সমাধি, খ্রিস্টপূর্ব ১৫শ শতাব্দী]] আমেরিকায়, মেসোআমেরিকায় গার্হস্থ্য ফসলের মধ্যে রয়েছে (টিওসিন্টে বাদে) স্কোয়াশ, মটরশুটি এবং কোকোয়া। ৩,০০০ খ্রিস্টপূর্বাব্দে উঁচু আমাজনের মায়ো চিনচিপে কোকোয়া গার্হস্থ্যকৃত হচ্ছিল। টার্কি সম্ভবত মেক্সিকো বা আমেরিকান দক্ষিণ-পশ্চিমে গার্হস্থ্যকৃত ছিল। অ্যাজটেকরা সেচ ব্যবস্থা গড়ে তুলেছিল, সোপানযুক্ত পাহাড়ের ধার তৈরি করেছিল, তাদের মাটিতে সার দিয়েছিল এবং চিনাম্পা বা কৃত্রিম দ্বীপ তৈরি করেছিল। ৪০০ খ্রিস্টপূর্বাব্দ থেকে মায়ারা জলাভূমি চাষ করার জন্য বিস্তৃত খাল এবং উত্থিত মাঠ ব্যবস্থা ব্যবহার করে।   চিনাবাদাম, টমেটো, তামাক এবং আনারসের মতো কোকায়া আন্দিজে গার্হস্থ্যকৃত ছিল। ৩,৬০০ খ্রিস্টপূর্বাব্দে পেরুতে তুলা গার্হস্থ্যকৃত হয়। লামা, আলপাকা এবং গিনিপিগ এর মতো প্রাণীগুলি সেখানে গার্হস্থ্যকৃত ছিল। উত্তর আমেরিকায়, পূর্বের আদিবাসীরা সূর্যমুখী, তামাক, স্কোয়াশ এবং চেনোপোডিয়াম এর মতো ফসল গার্হস্থ্যকৃত করে।  বন্য চাল এবং ম্যাপেল চিনি সহ বন্য খাবার সংগ্রহ করা হত। গার্হস্থ্যকৃত স্ট্রবেরি একটি চিলিয় এবং একটি উত্তর আমেরিকান প্রজাতির একটি সংকর, যা ইউরোপ এবং উত্তর আমেরিকাতে প্রজননের মাধ্যমে বিকশিত হয়। দক্ষিণ-পশ্চিম এবং প্রশান্ত মহাসাগরীয় উত্তর-পশ্চিমের আদিবাসীরা বন বাগান এবং ফায়ার-স্টিক চাষের অনুশীলন করত। স্থানীয়রা আঞ্চলিক পরিমাপে আগুন নিয়ন্ত্রণ করে একটি কম-তীব্রতার অগ্নি বাস্তুসংস্থান তৈরি করে যা একটি শিথিল ঘূর্ণনে কম-ঘনত্বের কৃষিকে টিকিয়ে রাখে; এক ধরনের "বন্য" পারমাকালচার।  উত্তর আমেরিকায় থ্রি সিস্টার নামে সঙ্গী রোপণের একটি ব্যবস্থা তৈরি করা হয়েছিল। তিনটি ফসল ছিল শীতকালীন স্কোয়াশ, ভুট্টা এবং আরোহী মটরশুটি।
আদিবাসী অস্ট্রেলীয়দের দীর্ঘকাল ধরে যাযাবর শিকারি-সংগ্রাহক বলে মনে করা হয়, সম্ভবত ফায়ার-স্টিক চাষে প্রাকৃতিক উৎপাদনশীলতা বাড়ানোর জন্য তারা পদ্ধতিগতভাবে পোড়ানোর অনুশীলন করত। পণ্ডিতরা উল্লেখ করেছেন যে শিকারী-সংগ্রাহকদের চাষাবাদ ছাড়াই সমাবেশে সহায়তা করার জন্য একটি উত্পাদনশীল পরিবেশ প্রয়োজন। যেহেতু নিউ গিনির বনাঞ্চলে অল্প কিছু খাদ্য উদ্ভিদ রয়েছে, তাই শিকারি-সংগ্রাহকদের জীবনযাত্রাকে সমর্থন করার জন্য বন্য কারুকা ফলের গাছের উত্পাদনশীলতা বাড়ানোর জন্য প্রাথমিক মানুষেরা "নির্বাচিত জ্বলন" ব্যবহার করে থাকতে পারে।
গুন্ডিতজমারা এবং অন্যান্য দলগুলি প্রায় ৫,০০০ বছর আগে থেকে ঈল চাষ এবং মাছ ধরার ব্যবস্থা গড়ে তুলেছিল। সেই সময়ের মধ্যে সমগ্র মহাদেশ জুড়ে 'তীব্রতার' প্রমাণ রয়েছে। অস্ট্রেলিয়ার দুটি অঞ্চলে, মধ্য পশ্চিম উপকূল এবং পূর্ব কেন্দ্রীয় প্রাথমিক কৃষকরা সম্ভবত স্থায়ী বসতিতে ইয়াম, স্থানীয় বাজরা এবং গুল্ম পেঁয়াজ চাষ করেছিল।
বিপ্লব
থাম্ব| আরব কৃষি বিপ্লব [[আন্দালুস|আল-আন্দালুস (ইসলামি স্পেন) থেকে শুরু হয়, যা উন্নত কৌশল এবং ফসলের উদ্ভিদের বিস্তারের মাধ্যমে কৃষিকে রূপান্তরিত করেছিল। মধ্যযুগে, ইউরোপে এবং ইসলামি বিশ্বের উভয় দেশেই কৃষিকাজ উন্নত কৌশল এবং শস্য উদ্ভিদের বিস্তারের মাধ্যমে পরিবর্তিত হয়, যার মধ্যে রয়েছে আল-আন্দালুসের পথ দিয়ে চিনি, ধান, তুলা এবং ফলের গাছ (যেমন কমলা) ইউরোপে প্রবর্তন।
১৪৯২ সালের পর কলম্বিয়ান এক্সচেঞ্জ আমেরিকার কাছে নতুন বিশ্বের শস্য যেমন ভুট্টা, আলু, টমেটো, মিষ্টি আলু এবং শিমুল আলু ইউরোপে এবং পুরানো বিশ্বের ফসল যেমন গম, যব, চাল এবং শালগম এবং পশুসম্পদ (ঘোড়া, গবাদি পশু, ভেড়া এবং ছাগল সহ) নিয়ে আসে।
সেচ, ফসলের আবর্তন এবং সার ব্রিটিশ কৃষি বিপ্লবের সাথে সাথে ১৭ শতক থেকে অগ্রসর হয়, যার ফলে বিশ্ব জনসংখ্যা উল্লেখযোগ্যভাবে বৃদ্ধি পায়। ১৯০০ সাল থেকে উন্নত দেশগুলিতে এবং কিছু সংখ্যায় উন্নয়নশীল বিশ্বে, কৃষি উত্পাদনশীলতার ব্যাপক বৃদ্ধি দেখা গেছে কারণ যান্ত্রিকীকরণ মানুষের শ্রমকে প্রতিস্থাপন করেছে এবং মানুষ কৃত্রিম সার, কীটনাশক এবং কৃত্রিম নির্বাচন এর সহায়তা পেয়েছে। হেবার-বস প্রণালিটি শিল্প মাত্রায় অ্যামোনিয়াম নাইট্রেট সারের সংশ্লেষণের সুযোগ তৈরি করে ব্যাপকভাবে ফসলের ফলন বৃদ্ধি করে এবং বিশ্বব্যাপী জনসংখ্যার আরও বৃদ্ধি বজায় রাখে। আধুনিক কৃষি পানি দূষণ, জৈব জ্বালানী, বংশণুগতভাবে পরিবর্তিত জীব, শুল্ক এবং খামার ভর্তুকি সহ পরিবেশগত, রাজনৈতিক এবং অর্থনৈতিক সমস্যাগুলি উত্থাপন করেছে বা এর সম্মুখীন হয়েছে, যা জৈব আন্দোলনের মতো বিকল্প পদ্ধতির দিকে পরিচালিত করছে।
প্রকারভেদ
বাম|থাম্ব| [[বল্গা হরিণ|বল্গা হরিণের পাল বেশ কয়েকটি আর্কটিক এবং উপআর্কটিক জনগোষ্ঠীর জন্য যাজক কৃষির ভিত্তি তৈরি করে।]] যাজকবাদের মধ্যে গার্হস্থ্যকৃত পশুদের ব্যবস্থাপনা জড়িত। যাযাবর পশুপালনবাদে পশুর পাল চারণভূমি, পশুখাদ্য এবং পানির সন্ধানে এক জায়গা থেকে আরেক জায়গায় স্থানান্তরিত হয়। সাহারা, মধ্য এশিয়া এবং ভারতের কিছু অংশের শুষ্ক ও আধা-শুষ্ক অঞ্চলে এই ধরনের চাষ করা হয়।
জুম চাষে, গাছ কেটে এবং পুড়িয়ে দিয়ে বনের একটি ছোট অঞ্চল পরিষ্কার করা হয়। পরিষ্কার করা জমি কয়েক বছর ধরে ফসল ফলানোর জন্য ব্যবহার করা হয় যতক্ষণ না মাটি খুব অনুর্বর হয়ে যায় এবং এলাকাটি পরিত্যক্ত হয়। জমির আরেকটি টুকরা নির্বাচন করা হয় এবং প্রক্রিয়াটি পুনরাবৃত্তি করা হয়। এই ধরনের চাষাবাদ প্রধানত প্রচুর বৃষ্টিপাত সহ অঞ্চলগুলিতে অনুশীলন করা হয় যেখানে বন দ্রুত পুনরুত্থিত হয়। এই অনুশীলনটি উত্তর-পূর্ব ভারত, দক্ষিণ-পূর্ব এশিয়া এবং আমাজন অববাহিকায় ব্যবহৃত হয়। থাম্ব|জাম্বিয়ায় হাতে সার ছড়ানো শুধু পরিবার বা স্থানীয় চাহিদা মেটাতে জীবিকা নির্বাহের জন্য চাষ করা হয়, অন্যত্র পরিবহনের জন্য সামান্য অবশিষ্ট থাকে। এটি মৌসুমি এশিয়া এবং দক্ষিণ-পূর্ব এশিয়ায় নিবিড়ভাবে অনুশীলন করা হয়। আনুমানিক ২.৫ বিলিয়ন জীবিকা নির্বাহকারী কৃষকরা ২০১৮ সালে কাজ করে পৃথিবীর আবাদযোগ্য জমির প্রায় ৬০% চাষ করেছেন।
নিবিড় চাষ হচ্ছে উৎপাদনশীলতাকে সর্বাধিক করার জন্য চাষ করা, যার ফলন অনুপাত কম এবং যোগানগুলির (জল, সার, কীটনাশক এবং স্বয়ংক্রিয়তা) উচ্চ ব্যবহার রয়েছে। এটি মূলত উন্নত দেশগুলিতে অনুশীলন করা হয়।